สวัสดีค่ะ ปัจจุบันอายุ29ปี คือช่วงก่อนมีประจำเดือน ตั้งแต่วันที่11 ก.ค. จู่ๆเราก็มีอาการเศร้าแบบดิ่งไม่มีสาเหตุ รู้สึกเหนื่อย วิตกกังวล ตื่นเช้ามาแล้วไม่สดชื่น เบื่ออาหาร อาเจียน กิจกรรมที่เคยชอบทำ ก็รู้สึกไม่อยากทำไปดื้อๆ จนประจำเดือนมาวันที่17 ก.ค. จนถึงวันนี้ แต่อาการก็ยังเป็นเหมือนเดิม ไม่ได้หายไป แบบนี้ใช่pmsรึเปล่าค่ะ? ตอนนี้คือพยายามไม่เครียด แต่มันก็ยังเป็น เรารู้สึกแย่ๆมากเลยค่ะเพราะกระทบการใช้ชีวิตTT (นี่เป็นเดือนแรกที่เป็นค่ะ) มีวิธีแก้ยังไงบ้างค่ะ
สวัสดีค่ะ อาการก่อนมีประจำเดือน หรือที่เรียกว่า พีเอ็มเอส (PMS -Premenstrual Syndrome) นั้นคืออาการทางอารมณ์ ร่างกายและพฤติกรรม เช่น หงุดหงิด เครียด วิตกกังวล นอนไม่หลับ หรือเจ็บเต้านม พบได้บ่อยในหญิงวัยเจริญพันธุ์ช่วงก่อนมีประจำเดือน และมักจะเกิดขึ้นในช่วง 1-2 สัปดาห์ก่อนมีประจำเดือนและมักจะหายไปเมื่อประจำเดือนมาหรือหมดไปแล้วจากที่กล่าวมาถ้าหมดประจำเดือนไปแล้วหลายๆวัน แต่ยังมีอาการอยู่ อาจจะไม่ใช่อาการของ PMS แล้วก็ได้ กล่าวคืออาจจะเป็นอาการจากสภาวะทางจิตอื่นๆเช่นภาวะซึมเศร้า โรคซึมเศร้าซึ่งถ้ามีความรู้สึกหดหู่มากๆ ทำให้ทำงานต่างๆไม่ได้ตามปกติ รบกวนพฤติกรรมการกินและการนอน เป็นติดต่อกันเกิน 2 สัปดาห์ขึ้นไปแล้วด้วยนั้น ควรไปพบแพทย์เพื่อตรวจประเมินสุขภาพจิตเพิ่มเติม เบื้องต้นหาสิ่งที่ชอบทำเพื่อเบี่ยงเบนความสนใจ หาคนที่ไว้ใจได้เพื่อพูดคุยระบายความรู้สึก พักผ่อนให้เพียงพอ